Skrinshot: legprom.uz “O‘zbekengilsanoat” aksiyadorlik jamiyati veb-saytida jismoniy va yuridik shaxslarning murojaatlarini qabul qilish uchun jamiyatning virtual qabulxonasi ochildi. Virtual qabulxona www.legprom.uz/site/virtual-reception manzilida joylashgan. Internet foydalanuvchilari yuqoridagi manzilga kirib, maxsus shaklni to‘ldirish orqali “O‘zbekengilsanoat” AJ boshqaruv raisi Ilhom Haydarovga o‘z arizalari, shikoyatlari va takliflarini taqdim etishlari mumkin. “O‘zbekengilsanoat” aksiyadorlik jamiyatiga murojaat qilishda jismoniy va yuridik shaxslarda elektron raqamli imzo bo‘lishi talab qilinmaydi.